Genette Våge

Genette Klyve Våge (født 14. august 1997) er en norsk tidligere motocrossutøver. 

Våge fikk sin første motocrossykkel da hun var 5 år og kjørte motocross fra 2003 til hun la opp i 2018. Som aktiv utøver representerte hun Bybergsanden Motocross Klubb og ble norgesmester og lå som nr. 5 på verdensrakingen på kvinnesiden. Hun var også på landslaget. Hun er utdannet som dataingeniør ved Universitetet i Stavanger.

 Motorsportkarriere 
miniatyr|Genette Våge, Norgesmester 2015
miniatyr|Pål Anders Ullevålsæter og Genette Våge på Motorsport Gala 2015
Hun er født og oppvokst i Stavanger, Norge. I 2009, da Genette Våge var tolv år gammel, ble hun prosjektelev på Norges Toppidrettsgymnas (NTG). Som veileder på NTG hadde hun Roy Snellingen, som den gang var sportssjef for motocrosslinjen i Bærum. Hun pendlet mellom skolegang på Hinna ungdomsskole og NTG i Bærum.

Hun plass på det norske juniorlandslaget i motocross og fikk senere plass på landslaget, med Kenneth Gundersen som landslagstrener.

I en alder av 13 år deltok Våge i europamesterskapet og ADAC (Det tyske mesterskapet). Hun kjørte i 85cc-klassen sammen med guttene, noe som svært få jenter før henne har gjort.høyre|thumb
I 2011 ble hun den første skandinaviske motocrossutøveren som kvalifiserte seg til finalen i AMA Nationals Loretta Lynn's, i klassen 13-15 år, 75cc - 105cc. Her endte hun opp med en 9.-plass totalt. Året etter, i 2012 endte hun på en 12.-plass.

I 2011 ble hun første jente i en gutteklasse i NM-sammenheng som tok en tredjeplass i klassen MX85 under den andre NM-runden i motocross. Som 15-åring deltok hun i 2012 i sin første verdensmesterskapsrunde og kjørte inn til en 20.-plass i VM i Tyskland. I 2013 debuterte hun i verdenscupen. På grunn av skade fikk hun ikke fullført hele sesongen.

I 2014 ble Våge norgesmester i motocross for damer og tok sølv i det svenske motocrossmesterskapet. I november 2014 ble hun også kåret til Norges beste kvinnelige motorsportutøver av Norges Motorsportforbund. I sesongen 2015 kjørte hun inn til en 5.-plass i verdensmesterskapet, ble norgesmester og tok sølv i det svenske mesterskapet. Høsten 2015 ble hun tildelt tre priser under motorsportgallaen: «Årets kvinnelige motorsportsutøver», «Årets motorsykkelutøver» og «Årets motorsportsutøver».

Som første kvinnelige motocrossutøver fikk Genette Våge stipend på Olympiatoppen, etter Pål Anders Ullevålseter og Ailo Gaup.

I første VM-runden i 2016 i Doha, Qatar pådro hun seg en håndleddskade som kostet henne hele sesongen og førte etter hvert til at hun måtte slutte helt som toppidrettsutøver. Høsten 2016 fikk hun tildelt «Christian Rolid Flatens minnepris» på Motorsportgallaen.

 Deltagelse i realityshow 
I 2021 var Våge deltager i tolvte sesong av Mesternes Mester. Vinteren 2021 var hun også med i en ny sesong av gameshowet Fangene på fortet.

 Resultater 
I 2011 ble Våge første skandinaviske utøver som kvalifiserte seg til finalen i AMA Nationals Loretta Lynn's. I finalen kjørte hun inn til en niendeplass. 

 2012 
ÅrKonkurranseMedalje2012NM i motocross16x16pk Sølv
AMA Nationales Loretta Lynn's - 12.-plass i finalen

 2013 
ÅrKonkurranseMedalje2013NM i motocross16x16pk Sølv

 2014 
ÅrKonkurranseMedalje2014NM i motocross16x16pk Gull2014Sverigemesterskapet i motocross16x16pk Sølv

 12.-plass i verdensmesterskapet
 Vinner av  «Årets kvinnelige motosportsutøver» 2014

 2015 
ÅrKonkurranseMedalje2015NM i motocross16x16pk Gull2015Sverigemesterskapet i motocross16x16pk Sølv

 5.-plass i VM i motocross for kvinner 2015

 Kåret til «Årets kvinnelige motorsportsutøver» på Idrettsgallaen 2015
 Kåret til «Årets motorsykkelutøver» 2015
 Kåret til «Årets motorsportsutøver» 2015

 2016 
Tildelt «Christian Rolid Flatens minnepris 2016» under Motorsportgallaen 2016

 Referanser 

 Eksterne lenker 



Kategori:Norske motorsyklister
Kategori:Mesternes Mester-deltakere
Kategori:Norgesmestere i motocross
Kategori:Personer fra Stavanger kommune